,,Ez itt egy rózsaszín elefánt hátulja. Igen, Ön épp ezt a feneket bámulja. Igen, egy könyvön, mely elolvasható. Csupa rím, csupa rajz, csupa hatalmas popó… Ja nem, dehogy, hát ez egy halálos sertés. Csupa rím, csupa rajz, csupa találós kérdés!” A szülők és gyerekek Varró Dániel Nem, nem, hanem című könyvéből megtanulhatták, hogy butáskodni, viccből hibázni rém jó móka. De vajon ugyanilyen öröm kijavítani a sok igaz állítás között azt, amelyik téves? Pedig olyan jól rímel! Az Igen, igen, ja nem – ahogy a szerzőtől már megszokhattuk – sziporkázó játék nyelvvel és képzelőerővel óvodásoknak és örök gyerekeknek.